ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار
اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
في العالمين انك حميد مجيد فاول نوع من انواع الجهاد فرض على النبي صلى الله عليه واله وسلم هو الجهاد بالحجة واللسان قال تعالى فلا تطع الكافرين والمنافقين وجاهدهم به جهادا كبيرا
اي جاهدهم بالقرآن وهذا اول لون فرض على النبي عليه الصلاة والسلام قبل ان يفرض عليه جهاد السنان وعلم الحديث يدخل في هذا النوع من الجهاد فانا اريد من يريد ان يتضلع في هذا العلم
ان يستحضر دائما النية انه مجاهد في سبيل الله لانه اذا لم يستحضر هذه النية ينفسخ عقد قلبه ويرى انه لا فائدة من دراسة هذا العلم. هذا العلم ودراسته ليس من الترف العلمي
حتى يعني آآ يواصل المرء فيه سينقطع لا محالة حتى يتلبس بهذه العبادة يتعبد الله بهذا العلم وانه يقف على الرصد ويقف على ثغور الاسلام يحمي هؤلاء الغزاة ان يدخلوا على ادلتنا
القرآن تولى الله تبارك وتعالى حفظ نصه وده اخطر شيء اخطر شيء ان يضيع النص فتولى الله تبارك وتعالى حفظ القرآن وكل حفظ التوراة لليهود فحرفوها وكل حفظ الانجيل للنصارى فحرفوه. فلو وكل حفظ القرآن للمسلمين لوجد فيهم من يحرفه
ولانه اخر الكتب التي نزلت من السماء تولى الله تبارك وتعالى حفظ كتابه حفظ نص الكتاب فقال انا نحن نزلنا الذكر وانا له لحافظون واذ تولى حفظ الكتاب لم يحفظ لنا تأويل الكتاب
ولذلك تجد تفسير المذاهب موجود الباطنية الروافض وتفسير الاشارة تفسير السنة وتفسير المعتزلة كل فرقة لها تفسير للقرآن فلا يقولن قائل لما لم يحفظ الله تبارك وتعالى تفضيل التأويل حفظ التأويل لأ هو حفظ الكتاب
حتى لا يتحرف النص اما تأويل الكتاب فلم يتولى الله تبارك وتعالى حفظه انما جاء العلماء بعد ذلك وضعوا الضوابط لهذا التأويل. فنحن نعرف تأويل التأويل الباطل من التأويل الصحيح
وفي قوله تعالى انا نحن نزلنا الذكر وانا له لحافظون. حفظ للسنة ايضا لان الذكر باتفاق علماء السنة هو القرآن والسنة الذكر ليس القرآن وحده ولكن هو القرآن والسنة فالسنة بجملتها
لا تخفى على العلماء بجملتها فيستحيل ان يضع رجل حديثا على النبي صلى الله عليه وسلم ولا يكتشفه احدا احد من الامة. مستحيل انما قد يخفى على طائفة وتدركه طائفة
انما ان يخفى على جميع الامة هذا شيء لا نعرفه كما قال عبدالله بن المبارك رحمة الله عليه وابو اسحاق الفزاري وغيرهما. لو هم رجل في البحر ان يكذب على النبي صلى الله عليه وسلم لفضحه الله في البر
ولا يروج كذب على الامة كلها فالذي يدرس علم الحديث مجاهد يقف ليذب عن سنة النبي عليه الصلاة والسلام فيقول هذا باطل وهذا صحيح. هذا قاله النبي صلى الله عليه وسلم وهذا لم يقله
وكان فيما مضى هذا اللون من العلماء كانوا كثيرين جدا يعني مسلا دار قطني المتوفى سنة تلتمية ستة وتمانين في القرن الرابع كان يقول يا اهل بغداد لا يطمعن احدكم ان يكذب على رسول الله صلى الله عليه وسلم وانا حي
لما هو معلوم من يعني آآ اتساع اه حافظة الامام الكبير ابي الحسن الدارقطني رحمة الله عليه فكذلك كان العلماء علماء الحديث يقفون الموقف على الرصد يذبون الكذب عن رسول الله صلى الله عليه وسلم. ولما نأتي على ذكر الحديث الموضوع
سنذكر يعني الوان الكذابين على النبي عليه الصلاة والسلام ونذكر دوافعهم ايضا لما يكذبون على النبي عليه الصلاة والسلام فهناك قوم كانوا يتقربون بالكذب على النبي صلى الله عليه وسلم الى الله تبارك وتعالى
يعني هل رأيت غفلة اشد من هذا يعني الكرامية مثلا طائفة من الطوائف كانوا يقولون نحن نكذب له لا عليه نحن نكذب له لا عليه فمثلا الجماعة الذين وضعوا الاحاديث في فضائل سور القرآن الكريم
من قرأ سورة كذا فله كذا ومن قرأ سورة كذا فله كذا والذي يريد ان يطلع على الاحاديث الموضوعة في فضائل السور فعليه بتفسير ابي السعود وتفسير الناس فيه بعد كل سورة لازم يجيب لك حديث في فضائل هذه السورة
اللي هو عنده رغبة يعني يرى كيف وضعت الاحاديث في فضائل السورة على النبي عليه الصلاة والسلام. تفسير ابي السعودي الحياء مخزن لهذه الاحاديث المكذوبة على النبي عليه الصلاة والسلام
فقيل له لم تفعل هذا؟ لواحد اسمه نوح ابن ابي مريم ابو عصمة وهذا لم يعصمه الله من الكذب مع ان ابو عصمة يعني وكان يقال له كما قال ابن حبان يقال له نوح الجامع
لانه جمع العلم من اطرافه. كان عالما نحريرا ينتسب الى مدرسة ابي حنيفة رحمة الله عليه وكان يضع الاحاديث ويكذب على النبي صلى الله عليه وسلم في احاديث فضائل القرآن. ليه يا ابني بتعمل هذا الكلام
قال لما رأيت الناس انشغلوا بفقه ابي حنيفة ومغازي ابن اسحاق عن القرآن وضعت هذه حسبة لله الله يعني يعني بيكدب على النبي ويريد ان يؤجر. قال الناس انشغلوا الفقه ابي حنيفة فحبيت ارجعهم
المسل فيقول لك مسل سورة يس قلب القرآن من قرأ ياسين فكأنما قرأ القرآن عشر مرات فيقوم يقول لك اي واحد مغفل يقرا الحديس ده على طول ازا كان ياسين عشر مرات
كأنما قرأ القرآن عشر مرات يقعد على ياسين اعد لها على طول ما يقرأش الا ياسين رايح جاي رايح جاي رايح جاي على اساس ان كل مرة يبقى بايه بيقرأ القرآن عشر مرات
لا اللي احنا نعرفه في في في هذا الصدد من الاحاديث الصحيحة انه من قرأ قل هو الله احد فكانما ثلاث مرات فكأنما قرأ القرآن كله ده اللي احنا نعرفه من الاحاديس الصحيحة
واحد مرة سألني عندما سمع هذا الحديث وقال يعني الذي قرأ سورة الاخلاص قل هو الله احد ثلاث مرات كالذي قرأ القرآن من اول الفاتحة الى البقرة طب وهل يستويان
يعني تلات مرات قل هو الله احد يقرأهم في خلال مسلا تلات دقائق والقرآن كله من اول الفاتحة الى الناس ممكن يقرأه في تمنتاشر الى عشرين ساعة هل ممكن الاتنين دول يعني يبقوا زي بعض
مسلا فانا عايز يعني آآ ابين شيئا من هذا هناك فرق بين الجزاء والاجزاء بين الجزاء والاجزاء خلاص من قرأ قل هو الله احد ثلاث مرات كانما قرأ القرآن كله دافي باب الجزاء
اما الاجزاء هل يجزئه لو قرأ قل هو الله احد تلات مرات انه قرأ القرآن كله؟ اقول لك لأ لا يجزئه انما يجزيه زي مسلا الحديث من صلى الصبح في جماعة
ثم جلس يذكر الله الى ان تشرق الشمس فصلى ركعتين فهو باجر حجة وعمرة تامتين تامتين تامتين. طيب لو ان رجلا فعل هذا يجزئه هذا عن الحج ولا يبقى لسه ما حجش
اه لا يجزئه انما يجزيه. ممكن ياخد اجر حجة لكن لا يجزئه هذا عن الحج اي لا يسقط عنه الحج خلاص؟ يبقى في باب الجزاء اخد اجر حجة لكن لا يجزئه هذا عن حجة الاسلام. بل لابد ان يحج حجة الاسلام
واضح الكلام ولا فيه صعوبة؟ يبقى عندنا جزاء واجزاء فهو في باب الجزاء كانما قرأ القرآن كله. في باب الاجزاء لا يكون كالذي قرأ القرآن من الفاتحة الى الايه الى الناس
فاللي احنا نعرفه في هذا الباب هو ان من قرأ سورة الاخلاص ثلاث مرات ده يبقى ايه؟ كأنما قرأ القرآن كله. لكن لما تقرأ ياسين قلب القرآن من قرأ ياسين فكانما قرأ القرآن عشر مرات
اهو ده كذب على النبي عليه الصلاة والسلام من قرأ سورة الواقعة مثلا في كل صباح امنه الله من الفقر اهو ده كذب على النبي عليه الصلاة والسلام من قرأ سورة الماعون
تمام اه دخل الجنة ان كان للدين مؤديا. يا اخي شف حتى سماجة الكلام يعني لا يظهر عليه نور النبوة الذي مارس كلام النبي عليه الصلاة والسلام لا يمكن ان يقول هذا من فم النبي عليه الصلاة والسلام
فهذا يكذب على النبي عليه الصلاة والسلام ويتصور انه يؤجر بين يدي الله تبارك وتعالى. كالقصة التي حكيتها لكم قبل ذلك الرجل الذي آآ المرأة التي قتل زوجها وبعدين راحت لواحد آآ الناس بيأجروه عشان يقتل
فقالت له والله فلان قتل زوجي وانا عايزك انك تقتله الا تدفعي كم؟ فبكت وقالت والله انا انفق على ايتام الرجل من بعد ما مات وانا بلم من هنا ومن هنا عشان ااكل عيال وما عنديش فلوس وبكت
فرق قلب القاتل لها وقال ساقتله لوجه الله ها يعني حاجة كده ببلاش يعني اقتله لوجه الله. اهو ده بيتقرب الى الله يقتل ده عشان يتقرب الى الله بالحدوتة دي
فعلماء الحديث لندرتهم وشدة اهمية وظيفتهم يتعين على الامة ان يكون فيهم من يقف هذا الموقف وانا لا اعلم زمانا يحتاج الى هذا الضرب من العلماء كما في زماننا لان زمان
كانوا يكذبون على النبي عليه الصلاة والسلام النهاردة يكذبون الاحاديث الصحيحة وصار عالم الحديث له مهمتان مهمة ان يرد الكذب على النبي عليه الصلاة والسلام ومهمة ان يدافع عن الاحاديث الصحيحة
فهي مهمة في غاية الصعوبة يعني الذي يجاهد في سبيل الله بالثنان بالدبابة بالطيارة مدفع بالكلام ده ربما كان اخف من الذي يجاهد بالحجة وانا لا ارجو الا يفهم من كلامي ان انا يعني آآ اصغر من لهذا الجهاد اطلاقا
لان فيه بذل النفس لكن الجهاد الذي هو بذل النفس له مذاق وطعم لا يجربه الا من ذاقه واسأل اي حد تلبس به يقول نحن في متعة لا يعلمها اهل الدنيا
انه ينام في الطل في البرد الشديد وفي الحر الشديد وهو واقف كده على الرصد يراقب العدو. الكلام ده ده حاجة متعة لا يعدلها شيء الا من ذاقها جهاد الحجة مشكلته
انك انت لازم تدرس اكتر من علم في الاصول تدرس علم الحديث عشان تصحح النص خلاص صححنا النص ومشينا يبقى علم الحديث انتهى دوره يبقى دلالة النص ما الذي يفهم من النص؟ ما المطلوب منك
عرفت ان الحديث ده النبي عليه الصلاة والسلام قاله ايه المطلوب منك بقى ده ييجي بقى علم اصول الفقه طب الشريعة دي كلها والنصوص جاءت بالعربية يلزمك معرفة علم العربية
فلازم تدرس التلات علوم دول على الاقل علشان تبدأ تفهم الحجة وتدفع عن دينك شف بقى لما تبقى امام في التلات علوم دول محتاج كم سنة؟ وعلشان تحرر مسألة فرعية
يجوز او لا يجوز. ممكن تفضل تلف شهر في الكتب عشان يتبين لك الراجح من المرجوح وتروح تقول الكلام ده كله في سطر يعني مسلا قد يعرض عليك حديث من الاحاديث
عايز تعرف صحيح ولا ضعيف ممكن تستمر في الحديس ده شهور او اسابيع او ايام وتطلع في الاخر بكلمة واحدة تقول صحيح لكن قلت صحيح امتى بعد ما غبت عدة ايام تجمع في طرق الحديث وتسأل الله تبارك وتعالى الهداية لك ان هو يوفقك لمعرفة الراجح من المرجوح في هذا
وفي الاخر تقول هذا صح عن النبي عليه الصلاة والسلام يعني حديث اذا ولغ الكلب في ناء احدكم هذا مر بي مر به عشان اجمع طرق هذا الحديث من حوالي خمسة وعشرين سنة
غبت خمستاشر يوم حتى انتهيت من جمع طرق هذا الحديث اذا ولغ الكلب في اناء احدكم فليرقه وليغسله سبع مرات اولاهن او احداهن او اخراهن بالتراب. ادي انا عندي تلات الفاز اهو
انهي لفظ اللي النبي قاله وكل لفظ مؤثر اولاهن بالتراب اخراهن بالتراب احداهن بالتراب انهي واحدة فيهم بقى ما هو طالما انه عين لك يبقى صار قطعيا ما عدا احداهن
اولاهن لان الاعداد قطعية الدلالة الاعداد قطعية الدلالة. انت عارف النص عندنا اما يكون قطعي الدلالة او ظني الدلالة ظني الدلالة يعني ايه؟ يعني يحتمل اكثر من تأويل يحتمل اكثر من تأويل. قطعي الدلالة ما لوش غير تأويل واحد بس. لا يختلف فيه اهل الارض جميعا
واحد اتنين تلاتة اربعة انهي عدد الاكتر اربعة ولا واحد عند الدنيا بحالها اربعة ولا واحد الاكتر؟ اربعة هو الاكثر خلاص وهذا صار معلوما من العقل بالضرورة اللي يخالف فيه يبقى مجنون
خلاص؟ المعلوم من العقل بالضرورة الذي يخالف فيه يصير مجنونا كأن يقول واحد العشرة اكبر من الواحد. الواحد اكبر من العشرة ده يبقى اهبل على طول فالمعلوم من العقل بالضرورة مخالفته جنون
والمعلوم من الدين بالضرورة مخالفته كفر عرفت الفرق بين الاتنين اهم القنوات دي كلها قواعد بنقولها في السكة واحنا ماشيين يعني فعندنا الاربعة اكثر من الواحد الزانية والزاني فاجلدوا كل واحد منهما
مائة جلدة مائة يعني ايه ممكن تبقى تسعة وتسعين ونص او تبقى مية وواحد لا مية يعني مية لم يختلف اهل الارض جميعا ان مية يعني واحد اتنين تلاتة تسعة وتسعين مية
خلاص فكل نص ورد فيه رقم يبقى الرقم قطع الدلالة ما فيش خلاف فيه خالص فعندما اقول لك اذا ولغ الكلب في اناء احدكم فليغسله سبعا اولاهن بالتراب يبقى لو خليت انت التراب اخر حاجة ينفع
ما ينفعش عشان هو عين لك قال اولى سبع غسلات بالتراب. ما ينفعش تخليها التانية ولا التالتة ولا السابعة اخرىهن بالتراب. ما ينفعش تخليها الاولى تمام احداهن تنفع بقى اوسع شوية احداهن ديب. احداهن بالتراب انت مخير بقى
تخليها الاولى او التانية او التالتة او الرابعة او الخامسة او الساتة او السابعة. انت براحتك كل واحدة من هؤلاء رواها رواة انهي واحدة في التلاتة هي الراجحة عشان تعرف النبي عليه الصلاة والسلام قال دي ولا دي
لازم تجمع طرق الحديث وتفضل ماشي ماشي في بلاد الله خلق الله زي ما بيقولوا وتفضل بقى تبحس في الكتب وكل كتاب فيه اسناد تدور فيه وتبحث فيه حتى تعثر في النهاية
على ما هو الراجح من الالفاظ الثلاثة ده ياخد منك قد ايه بقى وانا كما قلت لكم عالم الحديث مشكلته ان رأس ما له مفرق في مئات الالوف من الكتب
وانت عندك مئات الالوف من الكتب في مكتبتك لأ عندك حاجة بسيطة انت وانت وحزك بقى انت وغناك لان عالم الحديث لازم يبقى غني برضه لازم يكون وارس ابوه سايب له شوية ملايين كده ولا حاجة يعرف يكون مكتبة محترمة
عشان يعرف يعني ينجز كده ويطلع شغل او يلاقي مكتبة او دلوقتي الحمد لله المكتبة الشاملة والمكتبة الالفية والمش عارف ايه وفرت على كثير من الباحثين آآ جمع الطرق وآآ
يعني آآ النظر في الاسانيد وكده يعني لكن ابين لك صعوبة هذا العلم ان لم تستحضر انك مجاهد في سبيل الله وتتقرب الى الله بهذا العلم الجليل عزم قلبك سينفسخ. وانت ماشي في السكة هتمل
فحتى لا تمل ولا تيأس لابد ان تتدين بهذا كما تصلي وانت واقف عشان تصلي تصف قدميك بين يدي ربك تبارك وتعالى لتتقرب اليه بالصلاة تتقرب اليه بطلب هذا العلم
وبعدين اذا شعرت ان عزمك كاد ان ينفسخ تذكر انك تذب الكذب عن النبي عليه الصلاة والسلام كانك في ميدان القتال وجاء الاعداء كابي طلحة ابو طلحة في غزوة احد عمل ايه مع النبي عليه الصلاة والسلام؟
لما جاء المشركون يريدون ما الله حائل بينهم وبينه يريدون قتل النبي عليه الصلاة والسلام ترس عليه ابو طلحة بجسده فصارت السهام المتجهة الى النبي صلى الله عليه وسلم تنزل في ظهر ابي طلحة
ترس عليه ابو طلحة يحميه انت كذلك تحمي سنة النبي عليه الصلاة والسلام حتى تصل نقية الى اهل الجيل وبعدين في مقولة بعض العلماء يقولونها ولا يعرفون مغزاها بيقول لك كل العلوم
ما نضجت ولا احترقت الا علم الحديث. نضج ثم احترق يعني ايه لم تنضج ولم تحترق؟ يعني لسة فيها شغل محتاجة لسة شغل، انما علم الحديث انتهى العمل فيه. مين قال كده ؟
طب ما احنا بنشوف الخطباء الذين يقفون على المنابر واللي متخرجين في كلية الشريعة واصول الدين والدراسات الاسلامية نص خد باحاديث مكذوبة ومنكرة وده راجل مفصول متخصص متخرج في كلية شرعية اهو
ومش عارف ده صحيح ولا ضعيف ولا منكر امال بقية الناس يعني موقفهم ايه من هذه الاحاديث دارس شريعة ومش عارف الحج ده صحيح ولا ضعيف طب العلماء ابن حجر او المتقدمين عن ابن حزم ابن تيمية وابن القيم وانت طالع بقى للدار قطني وبعدين تطلع للبخاري ومسلم واحمد الى اخره والكلام ده
قالوا الحديد ده منكر طب انت يا مولانا النهارده شغلتك ايه ما انت بتقول منكر زيهم ايه اللي انت عملته اقول لك انا انقله لاهل جيلي ما هي فائدة العلوم ايه
هو العلو اللي احنا بندرسها ان كل العلماء الموجودين على وجه الارض النهاردة جابوا حاجة من عندهم لأ كان العلماء السالفون يعرفون الذي يعرفونه. لكن علماء السلفون كانوا لاجيالهم. ونحن لاجيالنا ونحن نموت
تلاميذنا لجيلهم فالعلم من قول انا انقل لجيلي واموت وانتم كلكم تموتوا ثم يأتي جيل اخر بعلماء اخرون ينقلون ما قلناه وما قاله غيرنا لجيلهم ويموتوا هم كمان. ويأتي جيل بعدهم وعلماؤهم وهكذا. ما هي الدنيا ايه غير كده
فعلم الحديث الذي يقول نضج ثم احترق لم يدرس علم الحديث. ولم يعرف علم الحديث ولا اتساع علم الحديث فعشان كده انا باقول لك وانت واقف النهارده تجمع طرق حديث
لتنظر اصح عن النبي عليه الصلاة والسلام استحضر انك تترس على النبي عليه الصلاة والسلام مثلما كان يفعل ابو طلحة رضي الله عنه ان لم تتدين بهذا وتتلبس بهذا سيدركك الفتور ولا محالة
لا سيما ان عالم الحديد كما يقول شيخنا الالباني رحمة الله عليه كان يقول علم الحديث الذي يدرسه لا ينتظر شيئا طب اللي بيدرس الفقه ممكن يشتغل مأزون شرعي ممكن يبقى مدرس فقه ممكن يبقى مفتي ممكن يبقى خطيب وامام في مسجد
لكن اللي بيدي سلم الحديس ده منتزر ايه هيطلع الجماهير كده المكم كلكم واقعد اقول لكم قال احمد ابن حنبل كذا قال احد معين كذا والله حتطفشه مني والمحاضرة الجاية مش هلاقي واحد فيكم
لازم اقول حاجة لازم يكون العلمة دي لهذا العلم له رونق حتى استطيع ان اعرضه عليكم اذا لم يكن له رونق لو انا درست علم الحديث بالجمود الموجود في الكتب
مش هلاقي قدامي غير خمسة او ستة بس وارجو ان الخمسة والست ما يتفصوش مني برضو يطلع لي واحد في النهاية اطلع به من الدنيا دي كلها عرض العلوم فن
انك انت تعرض العلوم وتحببها الى الناس فاردت ان اقدم بهذا لان علم علوم الاصول كلها جامدة علوم ناشفة كده فيها يبس ما فيش فيها نداوة علوم الالات كلها ما فيش فيها نداوة
فاردت ان اقدم بهذا عشان استسير يعني همتكم في دراس هذا العلم واللي تاخدوه تروحوا تزاكروا في البيت يعني لابد ان يكون عندك كتاب الباعث الحثيث اللي هو اه احنا اللي هو كتاب علوم الحديث ابن كثير اللي عليه شرح اه الشيخ ابو الاشبال رحمة الله عليه
اللي اسمه الباعث الحثيث تقرأه في هذا الكتاب واللي يند عليك في هذا الكتاب تعال لي انا مش مهمتي اقعد على الترابيزة ويحال بيني وبينك اطلاقا انا بالعكس انا اتمنى ان يكون فيه يوم اخر ساحدده
ان شاء الله آآ بحيس يكون انا عارف ان معظم الجلوس لهم وظائف وآآ شغل والكلام ده يكون يوم جمعة مسلا بالليل ولا حاجة تأتوني في المؤسسة هنا كل واحد
عنده سؤال في الكتاب اجاوب له عليه لان انا مش هفضل انا اقول وانتم تسمعوا بس لابد يحصل بيني وبينكم نوع من المناقشات حتى اضمن فهمكم لهذا العلم. وبهذا تتم الدراسة
مش ان انا اقول الساعة اللي بقولها وامشي وانت كمان تمشي ولا اعرف اه ازا كنتم انتم بتزاكروا كويس ولا لأ؟ لابد حتى استطيع ان اخرج ذرعا منكم بازن الله تبارك وتعالى. لابد ان نتلبس بهذه الخطة. نرجع بقى
الى علم الحديث ونلخص المحاضرة الماضية في عشر دقائق او ربع ساعة قلنا حتى تعلم آآ اصح الحديث عن النبي صلى الله عليه وسلم او بمعنى اصح اثبت الحديث عن النبي صلى الله عليه وسلم ام لا
لابد ان يتوفر في الخبر خمسة شروط حتى تقول هذا خبر ثابت عن النبي صلى الله عليه وسلم وانا نفسي يكون واحد بيسمعنا من الجماعة الجهلة اللي هم طالع بصدره كده فاتح البخاري وقام واخده في صدره وهو ماشي كده
البخاري في اسرائيليات. البخاري في احاديس موضوعة. البخاري في احاديس مكذوبة عايزه بس يسمع بس بانصاف ويصبر علي كده وما تدركوش الجلالة كده ويتهمنا احنا بالجهل ويسمع بس المحاضرات دي عشان يعرف
كيف يمكن الحكم على حديث ثابت بالصحة وما هي الطرائق التي يسلكها العالم حتى يحكم على حديث بانه ثابت او غير تابه الحديث الصحيح الثابت عن النبي عليه الصلاة والسلام يلزمه خمسة
شروط خمسة كدهو في عين العدو. خمسة كده ها الشرط الاول اتصال السند التاني عدالة الرواة التالت ضبط الرواة الرابع عدم الشذوذ الخامس عدم العلة. خمسة اهم يبقى تلات شروط ثبوتية
وشرطان منفيان تلات شروط لابد من توافرهم وشرطين لابد تنفيهم خلاص يبقى كده عشان نقرب المسافة. تلاتة نعم واتنين لا خلاص كده ؟ تلاتة نعم لابد تثبتهم في الخبر ان يتصل السند
تمام ان تثبت عدالة الرواة ان يثبت ضبط الرواة. ادي اثبات التلاتة المسبتة يعني الاتنين المنفيين عدم الشذوذ عدم العلة. كلمة عدم حتى باينة يعني بمعنى تسبت تلاتة وتنفي اتنين
اول شرط اتصال السند. قلنا السند هو مجموعة الرواة التي توصل الى الكلام الى المتن يعني حدثنا فلان عن فلان عن فلان عن فلان ان فلانا قال هو ده السند
ومعناه انني لو سألتك من اين اتيت بهذا الخبر؟ تقول حدثني به فلان فتسند الكلام الى قائله خلاص تسند الكلام عشان كده اسمه سند تسند الكلام الى قائله وانت من حدثك؟ يقول فلان
فتسند الكلام اليه. وانت من حدثك فلان؟ فتسند الكلام اليه فلا يزال هكذا مسندا. كل يسند الى قائله حتى يصل الى منتهاه او الى قائل الكلام. ايا كان القائل اهو النبي عليه الصلاة والسلام او الصحابي او التابعي او اي حد
تمام او السند بمعنى الاعتماد. انت عارف المسند اللي انت بتسند ضهرك عليه وانت قاعد كده على الكرسي بتسند ضهرك ده اللي انا ساند ضهر عليه ده تمام اسمه قيل السند
من الاعتماد لانك انت تعتمد على الاسناد في اثبات صحة الخبر وده كلام صحيح اذ لا يحكم على اي كلام الا بالنظر الى قائله يعني عندنا في مصر زمان في مرحلة الستينيات
والسبعينيات برنامج اسمه ابو لمعة الاصلي والخواجة بيجوا ها ابو لمعة الاصلي ابو لمعة ده يعني فشار بيكدب كدب لا يحتمل فيقول لك مرة ايه ان انا خدت العربية بتاعتي ورحت ميدان التحرير
وقعد يلف بالعربية على الصينية بتاع ميدان التحرير. يقول لك من كتر السرعة شفت النمرة بتاعة عربيتي من ورا شفت فشر اكتر من كده ؟ من كتر ما بيلف بيلف لف وشاف نمرة العربية من ورا
انت واخد بالك او واحد عايز يسبق ضله يقول لك فضلت اجري اجري لحد ما سبقت ضلي مسلا فشر كده فيقوم ابو لمعة يجيب له كدبة انقح من كدبته واخد بالك ابو لمعة ابو لمعة الاصلي ده كان مدير مدرسة اعدادية
ناظر مدرسة كان ناظر المدرسة اسمه محمد احمد المصري رحمة الله عليه واخد بالك؟ ومن عجب يكون مدير المدرسة وهو اكبر كداب يعني وكان يطلع وكان البرنامج ده ايه مكسر الدنيا يعني الناس كلها تنتظره عشان تموت على نفسها من الضحك. طبعا انت النهاردة تسمعه ما تضحكش تقول بيضحكوا عليه دول. والناس زمان
مكركرة من الضحك ليه كات ما عندهمش عقد زينا حياتهم كانت اكسر بساطة مننا احنا بقى عندنا عقد زي ما الدنيا اتعقدت بالكمبيوتر وبقى دقيق ودقيق وادق الدقيق وداخل في المش عارف ايه والكلام ده
فما بتضحكش الا اما تطلع روحي ها عشان اضحكك لازم اعمل بهلوان قدامك عشان تضحك. هو هناك بس مجرد ما يحرك آآ رموشه يموت من الضحك فحياتهم بسيطة جدا بينام من العشاء ويقوم الفجر مع الطير يروح الارض ولا يروح الشغل وبتاع حياته بسيطة جدا
ما كنش في عقد عندهم يعني لو واحد زي ابو لمعة الاصل ده جاء وحكى لك خبرا وقال لك كده فضلت الف بالعربية لما شفت نمرة عربيتي من ورا سيبك من انها تدحك ولا مش هتدحك هتصدقه
لأ مش هتصدقه طبعا لماذا كذبت خبره لانه ابو لمعة وصار علما على الكذب فانت انما تثق في الخبر بثقة الناقل للخبر عشان كده كان النظر في احوال الناقلين في احوال الرواء اهم حاجة في علم الحديث
وانا هقول لكم علماؤنا ماذا فعلوا؟ والله العظيم علماؤنا علماء الحديث عملوا اعمال جبارة فعلا انت انت نفسك تستغرب في ايامهم وفي زمانهم كمبيوتر ايه تتكلموا عليه ده النهاردة علشان الاعجاز اللي بيعملوه في المواقع وفي علم الحديث اخدوا فكرته اساسا من علمائنا الاقدميين
والا لو ما كانش عندهم علم الائمة الاقدمين ما كانش اهتدوا الى هذا المعجز اللي احنا بنقول عليه معجز النهاردة ترسموا خطاهم واستغلوا آآ تطور العصر لكن علماؤنا الاقدمون هم اللي عملوا القصة دي
وعندما نأتي على ضبط ضبط الرواة وعدالة الرواة هقول لكم الكتب التي صنفت في علم الحديث يعني طريقة هذه الكتب وكيفية الكشف فيها فانما يعتمد في صحة الخبر على صحة الايه؟ على ثقة الناقلين لهذا الخبر
فيبقى الاعتماد في الحكم على الكلام انما هو الاسناد اللي انت بتعتمد عليه بضهرك كده ها تسند عليه ضهرك او السند من الارتفاع يقال لك السند اللي هو زي الجدار
الارتفاع ذلك انك كلما قلت حدثني فلان بترتفع عددا من السنين زي ما قلت لكم المرة اللي فاتت اسناد رأسي رأسي في بعض الناس قال ان انا قلت افقي وبعد ما قال لأ انت قلت رأسي على اي حال قلت رأسي والافقي فانا باصحح
المسألة بقول اسناد رأسي بيبقى كده زي ما مسكتكم الالم المرة اللي فاتت فانت انا عندما اقول حدثني الالباني بطلع لفوق ولا بنزل لتحت؟ بطلع لفوق والالباني قال حدثنا مسلا محمد رجب الطباخ
ورغم الطباق اخد اسناده كل ما يقول حدثنا فلان بيرتفع بيرتفع بيرتفع اقصد الى القرون الماضية لان كل ما يقول حددت ان فلان بيطلع على القرون الماضية ها فبيطلع لحد ما يوصل للبخاري
فالسند لانه رأسي كل ما تقول حدثنا فلان بتطلع طبقة حدثنا فلان تطلع كمان طبقة تطلع كمان طبقة طبقة وهكذا بترتفع كالجدار ها الجدار بيرتفع فالاسناد اي يعني معنى من هذه المعاني بس اسهل معنى
هو ان تثنى الكلام الى قائله. خلاص ان اتعزوه الى قائلها. ده معنى الايه؟ ما الاسناد اتصال الاسناد اتصال يعني ايه؟ يعني ما يكونش فيه انقطاع قلنا يقدح في الاتصال امور
التعليق والاعضال والارسال والتدليس والانقطاع. خمسة وممكن نحط المرسل الخفي يبقى ستة احنا عرفنا المعلق والمعضل والمنقطع والمرسل المرة اللي فاتت اقول لكم الاسناد اللي احنا قلناه المرة اللي فاتت
قال البخاري حدثنا الحميدي قال حدثنا سفيان بن عيينة عن الزهري عن انس ده اسناد رباعي ولا خماسي ساد رباعي يعني بين البخاري وبين النبي عليه الصلاة والسلام ايه اربعة
اطول اسناد في ذلك الزمان تخيل كان كم واحد اطول اسناد واللي حكم عليه الامام النسائي النسائي من طبقة البخاري هو اصغر من البخاري حوالي عشرة خمستاشر سنة يعني لكن ادرك معزم شيوخ البخاري
الامام النسائي صاحب السنن المشهورة سنن النسائي يعني روى حديثا في سننه بين النسائي والنبي عليه الصلاة والسلام عشرة تخيل وقال النسائي بعده هذا اطول اسناد اعلمه اطول اسناد كان في ذلك الزمان
كان عشرة عند الامام النسائي. طب اعلى اسناد عند النسائي او عند انتم عارفين كتب الستة ولا مش عارفينها البخاري ومسلم ذو الصحيح ان ابو داوود النسائي والترمزي وابن ماجة
ها؟ يبقى الصحيح ان والسنة الاربعة. يبقوا كم ستة طلع البخاري لان هو اعلاهم البخاري هو الكتاب البخاري والترمذي وابن ماجة. التلاتة دول طلعهم على جنب دول بس اللي فيهم اسناد ثلاثي
يعني بين صاحب الكتاب وبين النبي صلى الله عليه وسلم تلاتة بس الصحيح من السلاسيات دي فقط البخاري اما كل السلاسيات ابن ماجة لا تصح والحديث الثلاثي الوحيد في سنن الترمذي لا يصح ضعيف برضو
خلاص؟ لكن على اي حال التلاتة دول البخاري الترمزي وابن ماجة دول بس من الكتب الستة اللي فيها اسنان سلاسي. اما بقية التلاتة التانيين اعلى اسناد عندهم رباعي مسلم وابو داوود والنسائي
اي اسناد اعلى اسناد عندهم رباعي بين بينه وبين النبي عليه الصلاة والسلام اربعة باعلى اطول اسناد انزل اسناد الاسناد اللي بيني وبين النسائي والنبي عشرة خلاص طيب الاسناد اللي احنا بنقوله ده البخاري قال حدثنا الحميدي قال حدثنا سفيان قال حدثنا الزهري عن انس الرباعي ده
اوله فين واخره فين اوله من عند البخاري واعلاه عند انس صح ادي البخاري قال حداث حميدي اهو ايه ده فان كان السقط ما السقط في الاسناد انقطاع على طول
ان كان السخط في اول الاسناد يبقى ايه ها معلق تمام وان كان في اخر الاسناد ها مرسل شف انا بسهلها لك خالص عندك اسناد اوله واخره ان كان في الاول
السقط يبقى معلب. وان كان في الاخر يبقى مرسل وان كان في النص يبقى منقطع انا كده لميت لك تلات انواع سهلة ولا صعبة؟ سهلة خالص اهو ان كان في الاول
السخط في الاول يبقى معلق. ان كان السخط فوق يبقى مرسل ان كان السقط في النص يبقى منقطع جميل طيب ان كان في الاول واتنين على التوالي يبقى معضل تمام ما شاء الله
اتنين على طول يبقى معضل. طب لو اتنين من فوق يبقى معضل ومرسل. يبقى انا كده لميت لك الاربع انواع سهلة ولا صعبة؟ سهلة خالص اهو المعلق ما كان السقط في اول الاسناد
يبقى البخاري قال حدثنا الحميدي حدثنا سفيان عن الزهري عن انس. يبقى لو انا عايز اعلق الاسناد ده يبقى البخاري يقول ايه ها يقول حدثنا سفيان صح يقول حدثنا ولا يلعن
طب لو قال حدثنا يبقى غلط لان البخاري لما يدرس سفيان بينه وبين الحميدي ها اوعى تقول لما شلنا الحميدي قال حدثنا سفيان. اوعى تغلط الغلطة ديت لان كده لو انت غلطتها ايام الرواة يقطعوا رقبتك على طول
انت عارف قطع الرقبة زمان معناه ايه يمسحك من الرواة تبقى كداب على طول ما فيش تفاهم لو واحد جه قال حدثنا فلان ولم يدركه يبقى كداب. كذاب كذاب يعني ايه
يعني ماسكين مسحوه رحل الى البلاد وباع الدار وباع الحمار وباع ورسه لابوه عشان يسمع عن الشيخ فلان وترتان وعلان قال له باي باي امشي انت كداب وقاموا مسحوا له كل الروايات بتاعته
ما يقبلوش منه ولا رواية عشان الغلطة دي واخد بالك او يسخطوا رواياته. كان يحيى الخطان مسلا بيعمل حاجات زي كده رجل اخطأ فبدل ما يقول عن قال حدثنا اسقط رواياته كلها
قالوا له ليه لماذا اسقطته قال حدث عن فلان ولم يسمع منه. قال حدثنا يعني ولم يسمع منه بس ادي غلطته اتمحى فلو انا حبينا الاسناد المتصل بتاع البخاري ده. حبينا نعلقه
فقمنا شايلين اول واحد من فوق البخاري طبعا اللي هو الحميدي يبقى عشان تعلقه تقول ايه ؟ عن سفيان فلو ان البخاري قال عن سفيان قال حدثنا الزهري عن انس يبقى ده اسناد ايه
معلق خلاص كده ؟ طيب لو البخاري حب لو حبينا نرسل هذا الاسناد نخليه مرسل هيبقى قال البخاري حدثنا الحميدي قال حدثنا سفيان عن الزهري قال قال رسول الله صلى الله عليه وسلم
خلاص كده ؟ لو انت حبيت تخليه مرسل هتسقط الايه؟ الصحابي من الاسناد يبقى تعريف المرسل هو ان يقول فيه التابعي قال رسول الله صلى الله عليه وسلم اوعى واحد يغلط ويقول المرسل ما سقط منه الصحابي
اللي قالها الكلام ده غلطان ما سقط منه الصحابي غلط لان التابعي ممكن ما يروش عن عن الصحابي على طول ممكن يروي عن تابعي زيه والتابعي ده يروي عن تابعي زيه. والتابعي ده يروي عن تابعي زيه. وانا هجيب لكم ان شاء الله في مرة من المرات. بعض الاسانيد اللي فيها اربعة من التابعين
يرووا بعضهم عن بعض. في اسناد واحد وخمسة من التابعين كمان يروي بعضهم عن بعض عشان ما فيش حد يقول للتابعي ما سقط منه الصحابي. طب اهو ده لو خمسة من التابعين عن الصحابي
لو التابعي الاولاني قال قال رسول الله او سقط خمسة اوبا له. خمسة فوق مش واحد بس اللي سقط اللي هو الصحابي لأ خمسة سقطوا قبل الصحابة والتابعون بعضهم مجاهيل
ها فالمرسل هو ما قال فيه التابعي قال رسول الله صلى الله عليه وسلم فالاسناد دهو عشان تخليه مرسل هتقول قال البخاري حدثنا الحميدي حدثنا سفيان عن الزهري ان رسول الله صلى الله عليه وسلم قال او قال رسول الله
صلى الله عليه واله وسلم يبقى انت كده ايه علقت الاسناد ده وارسلته طب لو حبيت تعضله؟ من الاول هتقول قال البخاري ايه عن الزهرية لو البخاري قال قال الزهري
او عن الزهري يبقى ده صار معلقا ومعضلا في نفس الوقت معلق ليه لانه من اول السند معضل ليه لانه اتنين على التوالي خلاص كده طب لو انت حبيت تخليه معضل ومرسل في نفس الوقت. نفس الاسناد
هتقول قال البخاري حدثنا الحميدي حدثنا سفيان ان رسول الله صلى الله عليه وسلم قال يبقى حذفت انس حذفت الزهري وانس يبقى جعلته ايه ؟ معضلا ومرسلا في نفس الوقت
بس شوف سند واحد طبقنا عليه اربعة انواع من انواع الانقطاع في الاسناد صعب ولا انا ولا سهل؟ هل انا فعلا ممكن اكون يسرت المادة العلمية انا والله ما عارف
ممكن نعمل زي مجلس الامة ولا حاجة اللي فاهم يرفع ايده او اللي فيهم يرفع ايده واللي ما فهمش ما يرفعش ايده يبقى الصف ده كله مش فاهم ولا مكسوفين ولا ايه مش فاهم
ها ارجو ان انا اكون وصلت الايه؟ وصلت المعلومة ولما ترجع لكتاب المصطلح وتزاكر ولازم تزاكر ازا اعتمدت على ذهنك وعلى فهمك في المحاضرة وانك انت في كده فهمت هتنسى اللي انا بقوله
لابد ان ترجع الى كتابك وان تزاكر من الكتاب عشان تسبت المعلومة ويبقى احنا الشغل اللي بنعمله ده ما بنحرجش في الماية عشان انا كمان جهدي ما يروحش هدر لان في النهاية انا لو يعني كل الجمع المبارك اللي قدامي ده كله
بقوا محدثين انا ساغزو العالم بكم العالم كله تشوف احنا الامة الاسلامية كام مليار ونص مليار وخمسميت مليون يحتاجون الى هذا العلم لانه لا غنى لمسلم عن سنة النبي صلى الله عليه وسلم
ولا غنى له ان يعيش مع النبي عليه الصلاة والسلام كأنه معه يعيش معه لا غنى لمسلم ان يعيش السنة فتخيل لو انتم كلكم ان شاء الله كده بقيتم محدثين
وظفرت بكم وكده نغزو المليار ونص بالعدد اللي قدامي ده وانا اسأل الله تبارك وتعالى لو قيل لي ما امنيتك اقول كل اللي قدامي دول يبقوا محدثين وفقهاء اسأل الله ان يبارك لي ولكم في العلم
يبقى كده احنا جمعنا يعني اربعة ايه اربعة انواع من الانقطاع في السند اللي احنا قلناه المعلق ما كان السخط في اول الاسناد والمعضل ما كان السخط في اي مكان في الاسناد بشرط اتنين على الاقل
على التوالي على الاقل ممكن يبقوا تلاتة ممكن يبقوا اربعة ممكن يبقوا خمسة ممكن يبقى السند كله ده يبقى معضل كله على بعضه وممكن يبقى معضل ومعلق كله على بعضه
يعني انا النهاردة لما باقول لكم قال رسول الله صلى الله عليه وسلم انما الاعمال بالنيات وانما لكل امرئ ما نوى صورة هذا الذي قلته الان طولته ايه معلق ليه
لان انا حذفت الاسناد كله حتى الصحابي ما قلتوش اللي هو عمر بن الخطاب رضي الله عنه قل قال رسول الله صلى الله عليه وسلم فكل الاحاديث التي نقولها في دروسنا
وفي خطبنا وفي فتاوانا صورتها صورة المعلق لكن ليس حكمها حكم المعلق صورتها صورة المعلق ليه طب حد ممكن يجاوبني؟ يقف يجاوبني؟ نعم لاننا حذفنا الاسناد كله دي صورته جزاك الله خيرا. لكن حكم حكم المعلق ها
ليه لان احنا ايه لاننا الان لا نروي الحديث بالاسناد لان حكم الحديث المعلق صحيح ولا ضعيف ضعيف الله! مش احنا بنقول قوادح الاتصال بنقول لك الحديس الصحيح الا يكون منقطعا والا
والا يكون منقطعا. والا يكون شاذا والا يكون معللا. وان تثبت عدالة الله وضبط الرواة. يبقى انت ان تسبت ان الحديد ده متصل تنفي عنه التعليق يبقى التعليق الحديث المعلق في الاصل ضعيف
نوع من انواع الحديث ضعيف المعلق ما عدا معلقات البخاري بنفصل فيها. فيها صحيح وفيها ضعيف معلقات البخاري لكنها ليست من شرط الكتاب عشان ما فيش حد يقول لي في احاديس ضعيفة في البخاري ها
الحديث المعلق ليس من شرط كتاب البخاري لان كتاب البخاري الحديث المتصل الاسناد والمعلق احنا قلنا بنحزف الاسناد بتاعه. فليس من موضوع كتاب البخاري فيبقى الكلام اللي احنا بنقوله. قال رسول الله صلى الله عليه وسلم كذا
صورته صورة المعلق ولكن حكمه ليس حكم الايه؟ المعلق. يبقى المعلق ما كان السقط في اول الاسناد والمعضل ما كان اثنان على التوالي من اي مكان في الاسناد من فوق ولا من تحت ولا من نصه
المرسل ما كان السقط في اعلى طبقات الاسناد ان يقول التابعي قال رسول الله صلى الله عليه وسلم المنقطع ان تسقط واسطة واحدة طب ما واحد يقول لي وبهذا نختم الدرس
طب ما هو كل انواع الانقطاعات اللي انت قلتها دي او السقف في الاسناد ما اسم منقطع المعلق اسمه منقطع. والمرسل اسمه منقطع. والمعضل اسمه منقطع. طب ليه ما نقولش عليها كلها منقطعة
ونريح دماغنا اقول لك هذه صور فلو انا قلت لك منقطع وسكت وبعدين جيت اقول لك منقطعات البخاري ممكن انت تقول لي منقطع شكله ايه اقول لك من اول السند هنحكي الحدوتة من اولها طب ما ادي لكل نوع اسمه ونخلص
فده اصطلاح كله يشمل عند المتقدمين الانقطاع كان علماؤنا المتقدمون البخاري ومسلم واحمد والدارقطني والنسائي وابو حاتم وابو زرعة يقولوا على المرسل منقطع ويقولوا عليه مرسل برضو يعني حديث يا اسماء حديث مشهور
في سنن ابي داوود يا اسماء لما دخلت اسماء بنت ابي بكر على النبي صلى الله عليه وسلم بثياب رقاق شفافة قال يا اسماء ان المرأة اذا بلغت المحيض لم يحل ان يظهر مني الا هذا وهذا وشرع لوجهه وكفيه. الحديس ده ضعيف
ابو داوود لما روى هذا الحديث ويرويه من طريق خالد بن دريك عن عائشة ان اسماء بنت ابي بكر دخلت على النبي صلى الله عليه وسلم الى اخر الايه؟ الحديث
قال ابو داوود منقطع خالد بن دريك لم يدرك عائشة تمام او ما قلش منقطع عفوا. قال مرسل عفوا قال مرسل خالد بن بريك لم يدرك عائشة طب على حسب التعريف اللي احنا بنقوله دلوقتي ده مرسل
طب نعرفه المرسل تاني ان يقول التابعي قال رسول الله صلى الله عليه وسلم جميل. طب ده خالد بن دريك عن عائشة ان رسول الله صلى الله عليه وسلم قال
فين الارسال اللي فيه تابعي عن عائشة اللي انا عايز اقوله لك انهم كانوا يقولون عن المنقطع مرسل وكانوا يعبرون بالمرسل عن المرسل بالمنقطع واخد بالك ازاي؟ فانا عايز اقول لك كل السقط في الاسناد كان عند المتقدمين اما يقولون عليه مرسل او منقطع
خلاص؟ لكن احنا قلنا ده معلق وده معضل وده كده من باب ايه؟ اصطلاح عشان صورة السقط ازا كان من الاول يبقى كذا. اذا كان من الاخر يبقى كذا. كان من النص يبقى كذا من باب ضبط المعلومة فقط
عشان واحد ما يقولكش طب ما كان يقول منقطع وكله اسمه انقطاع سواء كان معلق او معضل او مرسل كله اسمه ايه؟ انقطاع. بنقول ده من باب تمييز المصطلحات ولا مشاحة في الاصطلاح. اقول قولي هذا واستغفر الله العظيم لي ولكم